લંડન : ભારતીય કેપ્ટન વિરાટ કોહલીનું માનવું છે કે, વ્યવસાયિક પાસાને કારણે ક્રિકેટની ગુણવત્તા પર અસર થઈ રહી છે. આની સાથે જ તેણે ઈંગ્લેન્ડ ક્રિકેટ બોર્ડ (ECB) દ્વારા પ્રસ્તાવિત 100 બોલના ફોર્મેટની પણ આલોચના કરી. ત્રણેય ફોર્મેટમાં ભારતીય ભારતીય ટીમના કેપ્ટન કોહલીએ કહ્યું કે, ‘હું પહેલેથી જ બહુ… હું એમ નહીં કહું કે, પરેશાન છું પણ ઘણીવાર આટલું વધારે ક્રિકેટ રમવાથી પરેશાન થઈ જ જવાય છે. મને લાગે છે કે, બિઝનેસવાળા પક્ષને કારણે ક્રિકેટની ક્વૉલિટી પર અસર થઈ રહી છે, જેનાથી હું દુ:ખી છું.’